EkBass/fiwiki-20250220-pages-articles huggingface dataset:
Gideon

Gideon voi tarkoittaa: == Henkilöt == * Gideon, Raamatun henkilö * Gideon Bolotowsky, suomalainen toimitusjohtaja * Gideon Ezra, israelilainen poliitikko * Gideon Gyllenberg, suomalainen kirjankustannus- ja kirjakauppa- alalla toiminut myyntijohtaja * Gideon Mantell, brittiläinen geologi * Gideon von Qvanten, suomalainen juristi ja Uudenkaupungin pormestari * Gideon Sa’ar, israelilainen poliitikko * Gideon Salojärvi, suomalainen kanttoriurkuri, kuoronjohtaja, laulaja ja opettaja * Gideon Sonck, suomalainen senaatin ja valtioneuvoston ylikielenkääntäjä * Gideon Ståhlberg, ruotsalainen shakin suurmestari * Kai Gideon, suomalainen iskelmälaulaja * Onni Gideon, suomalainen muusikko == Muut == * Gideons International, kristillinen järjestö * Gideon v. Wainwright, oikeustapaus Yhdysvalloissa * Gideon (Beyblade), kuvitteellinen animehahmo * Operaatio Gideon, Venezuelassa toukokuussa 2020 tapahtunut vallankaappausyritys
Kyrönmaa (lehti)

Kyrönmaa on Laihialla keskiviikkoisin ilmestyvä sitoutumaton sanomalehti. Lehden päätoimittajana toimii Johannes Ujainen, joka on myös Pohjankyrö-lehden päätoimittaja. Kyrönmaa-lehden painaminen tapahtuu Botnia Print Oy:n painossa Kokkolassa.http://www.kyronmaa-lehti.fi/yhteystiedot/index.html == Historia == Kyrönmaa oli ensimmäisiä maakuntalehden omistamia paikallislehtiä. Lehden perustamisesta teki aloitteen Vaasa Oy. Kyrönmaa-lehden ensimmäinen numero ilmestyi vuonna 1956. Tuolloin lehti ilmestyi kerran viikossa ja levikkialueeseen kuuluivat nimen mukaisesti myös muut Kyrönmaan kunnat ja Jurva. Lehden alkuperäinen ilmestymispäivä oli torstai. Lehden nimi oli vuosina 1956–1959 Kyrönmaa–Laihia.Suomen lehdistön historia 1985, s. 20 1970-luvun lopulla Kyrönmaa vetäytyi Jurvasta ja sai tilalle levikkiä Vähästäkyröstä. Laihian väkiluvun kasvu vahvisti lehden asemaa nimestä huolimatta juuri Laihian paikallislehtenä. Vuonna 1966 Vaasa Oy:n osakkeet päätyivät suurelta osin laihialaisomistukseen. Vuonna 1979 lehden osake- enemmistö siirtyi toimitusjohtajana vuodesta 1967 työskennelleelle Rauni Luhtalalle. Vuonna 1984 lehti alkoi ilmestyä kahdesti viikossa. Vuonna 2004 lehteen sulautui Laihialla aikaisemmin ilmestynyt kilpaileva paikallislehti Kranni-Sanomat, jonka entinen päätoimittaja ja omistaja Erkki Tuori siirtyi Kyrönmaan toimituspäälliköksi.http://www.kyronmaa-lehti.fi/historia/index.html == Päätoimittajat == Päätoimittajina ovat toimineet mm.: * 1956–1958: Matti A. Pohjola * 1958: Jarmo Koskinen * 1958: Reijo Perttu * 1959–1966: Erkki Pajukoski * 1967: Leo Lahtinen * 1966, 1967, 1967–1968: vt. Maiju Paavola * 1968–1971: Olavi Ala-Rantala * 1971–1972: Hannu Levelä == Aiheesta muualla == *Kyrönmaa-lehti == Lähteet == * === Viitteet === Luokka:Laihia Luokka: Suomalaiset paikallislehdet
Nickelodeon

Nickelodeon on yhdysvaltalainen lastenohjelmia esittävä kaapelikanava. Se lähettää lapsille ja nuorille suunnattuja draama-, huumori-, piirros- ja musiikkiohjelmia myös kaapeli-, laajakaista-TV- ja satelliittiverkoissa. Nickelodeonilla on ohjelmaa piirroselokuvista sarjoihin ja peleihin. Ruotsille aloitettiin erillinen kanava 18. kesäkuuta 2008. Ruotsin Nickelodeon korvasi pohjoismaisen kanavan koko maassa. Pohjoismaiden yleissopimus on kuitenkin edelleen saatavana Tanskassa, Suomessa ja Norjassa. 7\. tammikuuta 2013 Viacom lanseerasi Nick Jr:n suomenkielisen version, joka korvasi Nickelodeon Skandinavian kaapelilla ja maanpäällisessä verkossa. Nickelodeon Scandinavia on edelleen saatavana satelliitissa Suomessa. == Nickelodeonin ohjelmistoa == * All Grown Up * Angry Beavers * Avatar * Ässäluokka * Backyardigans * Bella and the Bulldogs * Big Time Rush * Breadwinners * Blaze ja monsterikoneet * CatDog * Catscratch * ChalkZone * Connie the Cow * Creepie * Danny Phantom * Dora ja ystävät * Doug * Drake & Josh * Every Witch Way * Edgar & Ellen * Fanboy & Chum Chum * Fairly Odd Parents * Lilli ja kukkaisystävät * Game Shakers * Gnoufs * H2O: Just Add Water * Haunted Hathaways * Henry Danger * Hey Arnold! * iCarly * Inkun päiväkirja * Invader Zim * Ipanat * Kappa Mikey * Kauhulan koulu * Legend of Korra * 44 Kissaa * Madagascarin pingviinit * Making Fiends * Miffy ja ystävät * Monsuno * My Life as a Teenage Robot * The Naked Brothers Band * Naturally Sadie * Ned’s Declassified * Nicky, Ricky, Dicky & Dawn * Näin meillä * Paavo Pesusieni * Pipsa Possu * Pisarapäät * Postimies Pate * RANDOM! Cartoons * Rakettijengi * Ren & Stimpy * Ricky Sprocket * Rocko’s Modern Life * Roni Neutroni * Ryhmä Hau * Sanjay & Craig * Seikkailija Dora * Sisäoppilaitoksen arvoitus * Turtles * Trollz * The Thundermans * Unfabulous * Voihan Poni * Victorious * Villit Marjaset * Viidakon Ykä * Wayside * Winx-klubi * Wonder Pets * Tallipihan bilehileet * The X's * Zoey 101 * Teini-ikäiset mutanttininjakilpikonnat (vuoden 2012 animaatiosarja) * Rise of the Teenage Mutant Ninja Turtles ==Nickelodeon- sarjakuvat== Nickelodeon Magazine ==Nickelodeon Suomessa== Suomessa Nickelodeon oli maksullinen kanava. 1. syyskuuta 2007 Nickelodeon alkoi näkyä myös antenniverkon E-kanavanipun myötä PlusTV:n ja Canal Digitalin yksityisessä kanavapaketeissa, kunnes sen jakelu Suomessa lopetettiin vähäisestä Suomen palvelusta.http://www.dna.fi/DNAOy/media/asiakastiedotteet/Sivut/Nickelodeon%20muuttui%20Nick%20Jr.%20-kanavaksi.aspx ==Lähteet== == Aiheesta muualla == * Luokka:Vuonna 1977 perustetut televisiokanavat
Anja Angel

Anja Kerttuli Angel, o.s. Larjanko (12. marraskuuta 1939 Oulu – 2. lokakuuta 2020 HelsinkiKuolinilmoitus. Helsingin Sanomat 11.10.2020 s. C 16) oli suomalainen toimittaja ja kirjailija. == Opiskelu ja työura == Angel opiskeli Pariisissa Sorbonnen yliopiston toimittajakoulussa 1960−1962 ja sen jälkeen Phnom Penhin rojalistis-sosialistis-buddhalaisessa yliopistossa Kambodžassa. Angel työskenteli Ranskassa ja Kambodžassa. Hän oli toimittajana Me Naiset -lehdessä 1966−1973, mutta vuodesta 1978 hän on ollut vapaa toimittaja ja vuodesta 1993 vapaa kirjailija. Angel oli yksi teoksen Avioero suomalaiseen tapaan (1969) kirjoittajista. Hän julkaisi siskonsa Leena Larjangon kanssa tietoteokset Suomalainen unikirja (1978) ja Suuri suomalainen unikirja (1981). Angelin romaani Kultatukka (1982) sai kolmannen palkinnon UKK:n viihderomaanikilpailussa. Viihderomaani Joka tiikerillä ratsastaa (1996) sijoittuu Kambodžaan. Angelin kirjoittamat kirjat Tosinainen ei ikäänsä itke (1996) ja Tosinaista ei Viagralla vietellä (1999) on kuvittanut Seppo Hyrkäs. Angel oli naimisissa rikoskirjailija Pentti Kirstilän kanssa. He julkaisivat vuosina 2005−2007 kolme salapoliisiromaania salanimellä Ursula Auer. Omalla nimellään Angel on julkaissut rikosromaaneja jo vuodesta 1993 asti. == Rikosromaanit == * Kuoleman kätilö, 1993 * Vaitiolo taattu, 1994 * Kuoleman sokea piste, 2002 * Marokkolainen makeinen, 2004 == Lähteet == * Kirjailijaesittely: Anja Angel. WSOY.fi. Viitattu 20.10.2008. ===Viitteet=== == Aiheesta muualla == * Sanojen ajan artikkeli Anja Angelista Kirjasampo.fi:ssä * Anja Angelin muistokirjoitus Helsingin Sanomissa Luokka:Suomalaiset rikoskirjailijat Luokka:Suomalaiset toimittajat Luokka:Vuonna 1939 syntyneet Luokka:Vuonna 2020 kuolleet
Magonia

Magonia oli vuosina 1966–2008 useilla eri nimillä julkaistu brittiläinen ufoilmiöihin keskittynyt pienlehti. Lehden pitkäaikaisena vastaavana toimittajana toimi John Rimmer. Vuoden 2008 jälkeen se jatkoi toimintaa verkossa ja julkaisi arkistonsa sähköisessä muodossa. Lehti pyrki suhtautumaan skeptisesti ajatukseen, että ufot olisivat ulkoavaruudesta, ja löytämään niille vaihtoehtoisia selityksiä. Yhdysvaltalaisen ufotutkijan ja parapsykologin John Keelin mukaan lehti oli hänen ja Jacques Valléen ohella psychosocial UFO -hypoteesin kehittäjiä. Hypoteesin mukaan ufohavainnot ja niihin liittyvät kokemukset johtuvat ihmisten psykologisista ja sosiaalisista tekijöistä eivätkä ulkoavaruuden olentojen vierailuista. Vuonna 2009 The Daily Grail -sivuston päätoimittaja Greg Taylor kuvasi lehteä siten, että vuosikymmenten aikana lehti oli tullut tunnetuksi yhtenä parhaista lähteistä, jossa ufoaiheita tutkitaan järkevästi ja skeptisesti, ja että lehti myös säännöllisesti käsitteli myös muita rajatiedon aiheita. Lehden perustivat John Harney and Alan Sharp 1960-luvun puolivälissä. Vuonna 1968 mukaan tuli John Rimmer, joka otti vetovastuun lehdestä vuonna 1973 ja toimi tässä roolissa lehden julkaisun loppumiseen asti. Muita keskeisiä kirjoittajia olivat Peter Rogerson ja Roger Sandell. Koska lehden perusti Merseyside UFO Research Group, se ilmestyi aluksi nimellä Merseyside UFO Research Group Bulletin. Tämän jälkeen se muuttui itsenäiseksi lehdeksi ja sitä julkaistiin vuosina 1968–1974 nimellä Merseyside UFO Bulletin (MUFOB ), vuosina 1976–1979 nimellä MUFOB New Series ja vuosina 1979–2009 nimellä Magonia. Lehteä julkaistiin yhteensä 99 numeroa. Magonia-lehden ympärillä oleva yhteisö julkaisi vuosina 1998–2006 myös John Harneyn toimittamaa uutiskirjettä. Liite tunnettiin ensin nimellä Magonia ETH Bulletin, myöhemmin Magonia Monthly Supplement ja julkaisutahdin harvennuttua nimellä Magonia Supplement. Lehdellä oli myös blogi Mufob, jota julkaistiin vuoteen 2012 asti, sekä kirja-arvostelublogi Magonia review, jonka julkaisu jatkuu. == Lähteet == == Aiheesta muualla == *Magwatch page – reviews of individual issues by the Fortean Times *Magonia magazine (lehden arkisto blogspotissa) *Magonia review (lehden yhä toiminnassa oleva kirja- arvostelublogi) *Magonia (Journal) Encyclopedia.com Luokka:Ufot Luokka:Rajatietolehdet Luokka:Brittiläiset aikakauslehdet Luokka:Lakkautetut lehdet
Annie Mörk

Annie Engelbertina Mörk (28. helmikuuta 1887 Hanko – 22. heinäkuuta 1959 Helsinki) oli suomalainen teatteriohjaaja ja näyttelijä, joka esiintyi sekä teatterissa että elokuvissa. Ensiesiintymisensä valkokankaalla Mörk teki vuonna 1920 elokuvassa Ollin oppivuodet. Hänen viimeiseksi elokuvakseen jäi vuoden 1956 Juha, jossa hän näytteli Juhan äitiä. Kaiken kaikkiaan hän näytteli 18 elokuvassa. Mörkin roolihahmot edustivat usein pahaenteisiä naisia, kuten ennustaja elokuvassa Kohtalo johtaa meitä (1945). Mörkin päätyö oli teatterissa, ja hän näytteli vuosina 1912–1929 Kansan Näyttämöllä sekä Tampereella. Vuodesta 1929 hän näytteli 30 vuotta Turun Teatterissa ja oli sen kantavia voimia etenkin suurten traagisten naisroolien esittäjänä.Facta 2001, osa 11, s. 653 WSOY 1984. Mörk palkittiin vuonna 1948 Pro Finlandia -mitalilla. == Filmografia == * Ollin oppivuodet (1920) * Kihlaus (1922) * Suursalon häät (1924) * Meren ja lemmen aallot (1926) * Varastettu kuolema (1938) * Kaksi Vihtoria (1939) * Miehen tie (1940) * Miehen vankina (1943) * Tositarkoituksella (1943) * Kirkastettu sydän (1943) * Vaivaisukon morsian (1944) * Kohtalo johtaa meitä (1945) * Huijarien huvittavat huiputtajat (1945) * Ruusu ja kulkuri (1948) * Hornankoski (1949) * Yhden yön hinta (1952) * Mustasukkaisuus (1953) * Juha (1956) == Lähteet == Luokka:Suomalaiset näyttelijät Luokka:Suomalaiset teatteriohjaajat Luokka:Pro Finlandia -palkitut Luokka:Vuonna 1887 syntyneet Luokka:Vuonna 1959 kuolleet
Annu Mäkelä

Annu Elina Kaivosaari (o.s. Mäkelä, s. 20. syyskuuta 1982 Kuortane) on Kuortaneen Kuntoa edustanut seiväshyppääjä. Yleisurheilua monipuolisesti harrastanut Mäkelä erikoistui aikuisiän kynnyksellä seiväshyppyyn. Hän saavutti hopeaa Suomen hallimestaruuskilpailuissa Tampereella vuonna 1998 tuloksella 358. Seuraavana kesänä hän putosi karsinnassa 19-vuotiaiden MM- kilpailuissa Ranskan Annecy'ssa hypättyään 350. Vuonna 1999 Mäkelä uusi SM- hallikisojen hopeansa Jyväskylässä tuloksella 384, voitti Suomi–Ruotsi–Baltia- hallimaaottelun Tallinnassa lukemin 390 ja sijoittui kesällä neljänneksi 17-vuotiaiden MM-kilpailuissa Puolan Bydgoszczissa ikäluokan Suomen ennätyksellä 400. Vuonna 2000 Annu Mäkelä hyppäsi Suomen mestariksi niin hallikisoissa Kuopiossa tuloksella 378 kuin Kalevan kisoissa Lahdessakin lukemin 395. Hän hyppäsi tuona vuonna naisten Suomen ennätyksen sekä hallissa Jyväskylässä tuloksella 410 että ulkoradoilla Tampereella ylitettyään 412 – molemmat ennätykset syntyivät 19-vuotiaiden SM-kilpailuissa. Nuorten MM- kilpailuissa Santiago de Chilessä hän jäi karsinnassa ilman tulosta, mutta sijoittui Euroopan Cupin 1. divisioonan kilpailussa Norjan Bærumissa toiseksi hypättyään 405 ja voitti Suomi–Ruotsi-maaottelun Helsingissä tuloksella 390. Loukkaantumisten takia uransa vuonna 2001 päättänyttä Annu Mäkelää valmensi hänen isänsä, Suomen Urheiluliiton valmennusjohtaja Jarmo Mäkelä. ==Lähteet== * *Kuortaneen Kunnon nettisivut Urheilumenestys 1991–2002 Luokka:Suomalaiset seiväshyppääjät Luokka:Vuonna 1982 syntyneet Luokka:Elävät henkilöt
Jerome Clark

Jerome Clark (s. 1946) on ufoihin ja muihin paranormaaleihin ilmiöihin perehtynyt yhdysvaltalainen tutkija ja kirjoittaja. 1970-luvulla Clark uskoi ufojen tulevan rinnakkaisulottuvuudesta, mutta myöhemmin vaihtoi näkemystään skeptisemmäksi. Clark on julkistanut valtavan UFO Encyclopedia -nimisen ufoteoksen, josta lyhennetty kansanpainos on UFO Book. Luokka:Yhdysvaltalaiset ufotutkijat Luokka:Vuonna 1946 syntyneet Luokka:Elävät henkilöt
Cassandra Wilson

Cassandra Wilson (s. 4. joulukuuta 1955, Jackson, Mississippi) on yhdysvaltalainen jazz-muusikko. Hän on voittanut Grammy-palkinnon vuonna 1996. Wilson elää nykyisin avioliitossa Isaach De Bankolén kanssa. == Albumit == * Point of View (1985) * Days Aweigh (1987) * Blue Skies (1988) * Jumpworld (1989) * She Who Weeps (1990) * Live (1991) * After the Beginning Again (1991) * Dance to the Drums Again (1992) * Blue Light ’Til Dawn (1993) * New Moon Daughter (1995) * Songbook (1996) * Rendezvous (1998) * Traveling Miles (1999) * Belly of the Sun (2002) * Sings Standards (2002) * Glamoured (2003) * Thunderbird (2006) Luokka:Yhdysvaltalaiset jazzlaulajat Luokka:Grammy- palkinnon saajat Luokka:Vuonna 1955 syntyneet Luokka:Elävät henkilöt
Proud Words on a Dusty Shelf

Proud Words On A Dusty Shelf oli Ken Hensleyn ensimmäinen soololevy, joka julkaistiin vuonna 1973. Mukana levyllä soittavat Uriah Heepistä tutut Gary Thain ja Lee Kerslake. == Kappaleet== Kaikki kappaleet kirjoittanut Hensley. A-puoli # # # # # B-puoli # * # # # # == Singlet== * Cold Autumn Sunday / Rain (Japan) * From Time To Time / The Last Time (US) * From Time To Time (edit/stereo) / same (edit/mono) (US) -promo- * Fortune / When Evening Comes (edit) (US) -promo- * When Evening Comes / Go Down (US) ==Kokoonpano== * Gary Thain – basso * Dave Paul – basso * Lee Kerslake – rummut * Ken Hensley – laulu ja kaikki muut instrumentit Luokka:Ken Hensleyn albumit Luokka:Vuoden 1973 esikoisalbumit
Wind Caven kansallispuisto

Wind Caven kansallispuisto sijaitsee viitisentoista kilometriä Hot Springsin kaupungista pohjoiseen Yhdysvaltojen Etelä-Dakotan osavaltiossa. Puisto on perustettu vuonna 1903. Se oli tiettävästi maailman ensimmäinen kansallispuistoksi rauhoitettu luola. Luolan seinissä on tippukiven tapaan syntyneitä kalsiittimuodostumia, jotka ovat laatikoiden tai kennoston muotoisia. Kansallispuiston maanpäällisiin osiin kuuluu monilajista preeriaa. Wind Caven luola tunnettiin jo sioux-intiaanien puheista, kun Binghamin veljekset kävivät siellä vuonna 1881.http://www.nps.gov/wica/historyculture/index.htm == Lähteet == == Aiheesta muualla == * National Park Service: Wind Cave National Park Luokka:Etelä-Dakotan kansallispuistot
May Sutton

May Godfrey Sutton Bundy (25. syyskuuta 1886 Plymouth, Englanti - 4\. lokakuuta 1975) oli tennispelaaja ja ensimmäinen yhdysvaltalainen Wimbledonin kaksinpelimestari. Suttonin ollessa kuuden vuoden ikäinen hänen perheensä muutti maatilalle lähelle Pasadenaa, jossa hän pelasi sisarustensa kanssa tennistä isänsä rakentamalla kentällä. Nuoruudessaan hän hallitsi yhdessä sisartensa Violetin, Florencen ja Ethelin kanssa Kalifornian tenniskisoja, ja alueella muodostui sanonta ”Suttonin voittamiseen tarvitaan Sutton”. Vuonna 1904 May Sutton voitti Yhdysvaltain mestaruuskilpailujen kaksinpelin 18-vuotiaana. Hän voitti myös nelinpelin yhdessä Miriam Hallin kanssa ja oli loppuottelussa sekanelinpelissä.; sekä Vuonna 1905 hän voitti ensimmäisenä yhdysvaltalaisena naispelaajana Wimbledonin tennisturnauksen kukistamalla loppuottelussa brittiläisen tähtipelaajan ja hallitsevan mestarin Dorothea Douglassin. He kohtasivat finaalissa myös kahtena seuraavana vuonna. Douglass valtasi mestaruuden takaisin 1906, minkä jälkeen Sutton vei sen jälleen 1907. Tämän jälkeen Sutton ei enää kilpaillut Englannissa vaan keskittyi kotimaansa kisoihin. Sutton meni naimisiin Yhdysvaltain mestaruuskilpailujen kolminkertaisen nelinpelimestarin Tom Bundyn kanssa 1912 ja jätti kilpauransa taka-alalle keskittyäkseen perheen kasvattamiseen. Hän kuitenkin palasi kilpakentille vuonna 1921. Yhdysvaltain mestaruuskisoissa 1925 hän eteni nelinpelissä loppuotteluun, ja melkein 40-vuotiaana hänet valittiin vielä edustamaan maataan Wightman Cupissa. ==Grand Slam -finaalit kaksinpelissä== ===Voitot (3)=== Vuosi Turnaus Vastustaja loppuottelussa Loppuottelun tulos 1904 Yhdysvaltain mestaruuskilpailut Elisabeth Moore 6–1, 6–2 1905 Wimbledonin tennisturnaus Dorothea Douglass 6–3, 6–4 1907 Wimbledonin tennisturnaus (2) Dorothea Douglass Chambers 6–1, 6–4 ====Loppuotteluhäviöt (1)==== Vuosi Turnaus Vastustaja loppuottelussa Loppuottelun tulos 1906 Wimbledonin tennisturnaus Dorothea Douglass 3–6, 7–9 ==Lähteet== Luokka:Yhdysvaltalaiset tennispelaajat Luokka:Vuonna 1886 syntyneet Luokka:Vuonna 1975 kuolleet
Jeffrey Dean Morgan

Jeffrey Dean Morgan (s. 22. huhtikuuta 1966 Seattle, Washington, Yhdysvallat) on yhdysvaltalainen näyttelijä. Morgan tuli tunnetuksi vuonna 2006, jolloin hän esiintyi yhtä aikaa kolmessa televisiosarjassa: Greyn anatomiassa, Supernaturalissa ja Weedsissä. ==Ura== Morgan aloitti näyttelijän uransa vuonna 1991 esiintymällä elokuvassa Uncaged, ja on sen jälkeenkin esiintynyt elokuvissa. Pääosin hän on kuitenkin esiintynyt televisiossa. Hän on ollut vierailevana tähtenä sarjoissa Teho-osasto, Kunnian miehet, Walker, Texasista, Angel, Pelastaja, C.S.I., Sliders ja Monk. Vuosina 2005 ja 2006 Morgan esiintyi samanaikaisesti kolmessa eri sarjassa. Sarjassa Supernatural Morgan esittää päähahmojen, Samin (Jared Padalecki) ja Deanin (Jensen Ackles) salaperäistä isää, John Winchesteriä. Greyn anatomiassa Morgan esittää sydänsiirtopotilas Denny Duquettea, jolla kehittyy suhde sarjan toisen hahmon Izzie Stevensin (Katherine Heigl) kanssa. Sarjassa Weeds Morgan esitti Judah Botwinia, päähenkilön kuollutta aviomiestä. Kaikissa kolmessa sarjassa Morganin esittämä roolihahmo kuolee, ja kahden hahmon kuolema näytetään myös katsojille. Näiden jälkeen Morgan on tehnyt rooleja muun muassa elokuvissa P.S. Rakastan sinua (2007), Tuplamorsian (2008), Watchmen (2009) ja The Resident (2011). Vuodesta 2016 Morgan on esittänyt sadistista antagonistia Negania televisiosarjassa The Walking Dead ja sen spin-off-sarjassa The Walking Dead: Dead City. ==Yksityiselämä== Vuonna 1993 Playboylle antamassaan haastattelussa Morgan kertoi olleensa nuoruudessaan naimisissa. Julkisuudessa avioliitosta ei tiedetä muuta kuin, että se päättyi avioeroon. Alkuvuodesta 2008 Morgan oli lyhyesti kihloissa kollegansa Mary-Louise Parkerin kanssa, mutta pari purki kihlauksen 8. huhtikuuta. Vuonna 2009 Morgan alkoi seurustella näyttelijä Hilarie Burtonin kanssa. Heillä on vuonna 2010 syntynyt poika sekä vuonna 2018 syntynyt tyttö. Pari meni naimisiin vuonna 2019. US Weeklyn mukaan Morganilla on myös entisen naisystävänsä näyttelijä Sherrie Rosen kanssa poika, josta hän sai tietää vasta vuonna 2009 pojan ollessa nelivuotias. ==Lähteet== * *Tvguide.comin sivut *Jeffrey Dean Morgan Unlimited ===Viitteet=== Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Eager to Please

Eager to Please on Ken Hensleyn toinen soololevy vuodelta 1975. Kaikki levyn kappaleet ovat Hensleyn sävellyksiä, paitsi Stargazer, jonka alkuperäisesittäjä on Tempest. == Kappaleet== Kaikki kappaleet säveltänyt Hensley, ellei toisin mainittu. A-puoli # # # # # # B-puoli # * # # # # == Singlet== In The Morning / Who Will Sing For You ==Kokoonpano== * Ken Hensley – kitara, koskettimet, syntetisaattori, laulu * Mark Clarke – basso * Bugs Pemberton – rummut * B.J. Cole – pedal steel (Secret) * Ray Warleigh – saksofoni (In The Morning) Luokka:Vuoden 1975 albumit Luokka:Ken Hensleyn albumit
Mustajoki (Jalasjärvi)

Mustajoki on Jalasjärvellä virtaava joki, joka saa alkunsa Mustajärvestä, jonka lasku-uoma on Mustaluoma. Se jatkuu Yli-Koskuelta Koskuen kirkonkylään, jossa se laskee Niskaluomasta Koskutjärveen. Koskutjärven pohjoispuolella Koskuen kirkonkylästä Ala-Koskuelle Keskikylän Pentinmäen eteläpuolella virtaavana joki on nimeltään Koskutjoki. Kun Ilvesjoki yhtyy Koskutjokeen, tulee joesta jälleen Mustajoki, jossa on ollut Pentinmäellä Pihlajan Kevarin kohdalla olevan padon äärellä saha ja mylly. Mustajoki muuttuu Hirvijärvellä Jalasjoeksi. Luokka:Kurikan joet Luokka:Kyrönjoen vesistö
Annikki Komsi

Annikki Kaarina Komsi (o.s. Kaurala, 12. marraskuuta 1919 Salo – 4. maaliskuuta 2009 Seinäjoki) oli suomalainen kirjailija. Komsi suoritti keskikoulun ja ammattikoulun. Hän toimi kirjallisen työnsä ohessa muun muassa kukkakauppiaana ja asui Etelä-Pohjanmaalla. Hän kirjoitti ensimmäisen runonsa noin kuuden vuoden ikäisenä. Komsi oli lapsetonhttp://www.seinajoki.fi/kirjasto/kirjailijat/komsi.htm ja jäi leskeksi Parkinsonin taudista kärsineen miehensä kuoltua vuonna 1996.http://www.poliotarinoita.net/_mgxroot/page_10779.html == Romaanit == * Kuin veteen piirretty viiva (1980) * Siipeni hennot, uupuneet (1987) * Laula lapseni tämä laulu (1990) == Lähteet == Luokka:Suomalaiset kirjailijat Luokka:Vuonna 1919 syntyneet Luokka:Vuonna 2009 kuolleet
Shenandoahin kansallispuisto

Shenandoahin kansallispuisto sijaitsee Yhdysvalloissa, Virginian osavaltiossa. Siihen kuuluu osa Blue Ridge -vuorista, joiden korkein huippu kohoaa 1 235 metrin korkeuteen. Puisto on pitkä ja kapea, se noudattelee vuoriketjun muotoa. Sen kuuluisin osa on vuorten harjalla kulkeva 170 km pitkä tie. Se on erityisen suosittu retkikohde syksyllä ruska-aikaan. Alueella on myös patikointi- ja ratsupolkuja. Puisto on perustettu vuonna 1935.National Park Service: Shenandoah == Lähteet == == Aiheesta muualla == * National Park Service: Shenandoah National Park Luokka:Virginian kansallispuistot
Taffelipiano

Taffelipiano on piano, jossa kielet ovat flyygelin tavoin vaakatasossa, mutta sijoitettuna viistosti suorakulmaiseen runkoon koskettimiston suuntaisesti. Taffelipiano oli suosittu kotisoitin 1700- ja 1800-luvulla, erityisesti 1800-luvun jälkipuoliskolla. Sittemmin pystymallinen piano syrjäytti sen suosiossa, eikä taffelipianoja enää valmisteta.Tiedon värikäs maailma 1978 Soittimia on kuitenkin runsaasti restauroitu koriste-esineiksi, ja monet korjattu jopa soittokuntoisiksi. == Triviaa == * Säveltäjä Jean Sibelius on kertonut soittaneensa lapsena taffelipianoa, jonka sävelkorkeus oli 3/4 askelta liian matala. Kun Sibeliuksen kotiin hankittiin uusi piano, jonka viritys oli normaali, hän vieraantui koko soittimesta ja keskittyi viulun soittoon.Sibelius-sivusto: Jean Sibelius pianistina * Kangasalan museossa on nähtävänä Kesäpäivä Kangasalla -laulun säveltäjä Gabriel Linsénin taffelipiano.Taffelipiano Kangasalan museossa ==Katso myös== *Sähköpiano *Digitaalipiano *Disklavier-piano *Flyygeli == Lähteet == == Aiheesta muualla == * Luokka:Piano
Jean Hagen

Jean Hagen (oik. Jean Shirley Verhagen 3. elokuuta 1923 Chicago, Illinois, Yhdysvallat – 29. elokuuta 1977 Los Angeles, Kalifornia, Yhdysvallat) oli yhdysvaltalainen näyttelijä, joka sai parhaan naissivuosan Oscar-ehdokkuuden elokuvasta Laulavat sadepisarat (1952). == Ura == Hän teki elokuvadebyyttinsä femme fatalen roolissa Katharine Hepburnin ja Spencer Tracyn tähdittämässä elokuvassa Aatamin kylkiluu vuonna 1949. Seuraavana vuonna hän näytteli ensimmäisen naispääosansa elokuvassa Asfalttiviidakko ja sai roolistaan hyvät arvostelut. Sitä seuraavana vuonna hän näytteli epäilemättä kuuluisimmassa roolissaan koppavana ja diivailevana Lina Lamontina elokuvassa Laulavat sadepisarat (1951), jota pidetään usein kaikkien aikojen parhaana elokuvamusikaalina. Linan roolista tuli hänelle parhaan naissivuosan Oscar- ehdokkuus. Vuonna 1953 hän siirtyi näyttelemään televisioon sarjassa Make Room for Daddy, jossa hän näytteli kolme kautta ja sai kolme Emmy-ehdokkuutta. Hän on saanutkin televisiourastaan tähden Hollywood Walk of Famelle. Loppu-uransa aikana hän näytteli sivuosarooleja elokuvissa ja televisiosarjoissa. == Yksityiselämä == Jean Hagen oli naimisissa Tom Seidelin kanssa vuosina 1949–1965, mutta avioliitto päättyi eroon. Avioliitosta syntyi kaksi lasta. Hagen kuoli kurkkusyöpään 54-vuotiaana elokuussa 1977 Los Angelesissä, Kaliforniassa, Yhdysvalloissa. == Filmografia == Vuosi Suomenkielinen nimi Alkuperäinen nimi Rooli 1949 Aatamin kylkiluu Adam's Rib Beryl Caighn 1950 Asfalttiviidakko The Asphalt Jungle Doll Conovan 1950 Side Street Side Street Hariette Sinton 1952 Laulavat sadepisarat Singin' in the Rain Lina Lamont 1952 Kahleita voimakkaampi Carbine Williams Maggie Williams 1953 Brasilian öitä Latin Lovers Anne Kellwood 1953 Puoliksi sankari Half a Hero Martha Dobson 1955 Filmin kulissien takana The Big Knife Connie Bliss 1959 Koiruutta kerrakseen The Shaggy Dog Freeda Daniels 1960 Auringonnousu Campobellossa Sunrise at Campobello Marguerite "Missy" LeHand 1962 Pakokauhua vuonna nolla Panick in Year Zero Ann Baldwin 1964 Kuka makaa haudassani? Dead Ringer Dede Marshall == Aiheesta muualla == * * Jean Hagen NNDB:ssä Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1923 syntyneet Luokka:Vuonna 1977 kuolleet
Unto Pusa

Unto Pusa (18. tammikuuta 1913 Viipuri – 8. marraskuuta 1973 Helsinki) oli suomalainen taidemaalari ja professori. ==Ura== Unto Pusa syntyi Viipurissa ja opiskeli sekä Suomen Taideyhdistyksen piirustuskoulussa että Pariisissa.Kuvataiteilijamatrikkeli. Suomen taiteilijaseura Pusa kuului Prisma-ryhmään muiden muassa Sam Vannin kanssa. Hän toimi Teknillisen korkeakoulun arkkitehtiosaston opettajana 25 vuoden ajan (1946–1970) ja opetti useaan otteeseen myös Vapaassa taidekoulussa. Unto Pusa toimi myös ABC- piirustuskoulun johtajaopettajana vuosina 1946-1966. Hänellä oli ateljeerakennus Helsingin Lauttasaaressa. Unto Pusa sai Pro Finlandia -mitalin vuonna 1963 ja professorin arvonimen 1969. Unto Pusan vaimo, taidegraafikko Maijaliisa Pusa lahjoitti testamentissaan Kuvataiteen keskusarkistolle valokuvakokoelman, johon kuuluu 2 260 pääasiassa mustavalkoista negatiivia ja vedosta noin vuosilta 1910–1970. == Taiteellinen tuotanto == Unto Pusa maalasi klassisia sommitelmia lähestyen töissään kubismia ja abstraktismia. Työt olivat värikylläisiä – hän sai värimaailmaansa vaikutteita Henri Matissen teoksista, vaikka sommittelikin omat työnsä paljon kurinalaisemmin.Kuvataiteen keskusarkisto Muita ranskalaisia esikuvia olivat Paul Cézanne ja Fernand Léger. == Monumentaalityöt == Unto Pusan merkittäviä monumentaalitöitä ovat Kaupunki nousee, 1953, Merita-pankki, Lahti; Kotimaani ompi Suomi, 1959, Käpylän ala-aste, Helsinki; Suma, 1960, Koillis-Lapin ammattioppilaitos, Kemijärvi; Keskus, 1962, Kokkolan virastotalo; Oulunsuun Kastellin kirkon lasimosaiikki, 1962, Oulu; Kansa rakentaa, 1963, Sampo-Varma, Helsinki; H2SO4/Harjavalta, Uusikaupunki, Kokkola, Kotka, 1967, Kemiran pääkonttori, Helsinki. == Kirjallisuus == Unto Pusan tunnetuin kirja lienee Teknillisen korkeakoulun julkaisema Plastillinen sommittelu. Se julkaistiin vuonna 1963, ja kirjan seitsemäs painos otettiin vuonna 1986. Unto Pusa kirjoitti myös kirjat Väri – muoto – tila (1967) ja Taiteesta (1982). == Lähteet == == Aiheesta muualla == *Valtion taidemuseon kokoelma *Porin taidemuseo (Ympyrä neliössä, 1957) *Oulun seurakunnat (Lasimaalaus) * Luokka:Suomalaiset taidemaalarit Luokka:Pro Finlandia -palkitut Luokka:Suomalaiset professorin arvonimen saaneet Luokka:Vuonna 1913 syntyneet Luokka:Vuonna 1973 kuolleet
Ursula Vaughan Williams

Joan Ursula Penton Vaughan Williams (o. s. Lock, 15. maaliskuuta 1911 – 23. lokakuuta 2007) oli brittiläinen kirjailija. Hän syntyi Maltalla kenraalimajuri Sir Robert Lockin tyttäreksi. Vaughan Williams otti ensimmäisen avioliittonsa yhteydessä käyttöön nimen Wood. Hänen uusi puolisonsa oli vuodesta 1953 tämän kuolemaan 1958 säveltäjä Ralph Vaughan-Williams. Vaughan Williams aloitti runojen kirjoittamisen vuonna 1921 ja julkaisi ensimmäisen kokoelmansa vuonna 1927. Hän kirjoitti runojen lisäksi edesmenneen säveltäjämiehensä elämäkerran sekä omaelämäkertansa nimellä Paradise Remembered. == Lähteet == Vaughan Williams, Ursula Vaughan Williams, Ursula Vaughan Williams, Ursula
Free Spirit

Free Spirit on Ken Hensleyn kolmas sooloalbumi vuodelta 1980. Lähdettyään Uriah Heepistä toukokuussa 1980 Hensley alkoi heti nauhoittaa uutta soololevyä muun muassa Ian Paicen ja Kenny Jonesin kanssa. Free Spirit julkaistiin myöhemmin samana vuonna. == Kappaleet== Kaikki kappaleet kirjoittanut Hensley, ellei toisin mainittu. A-puoli # # # # # B-puoli # * # # # # == Singlet == * No More / The System (UK) * The System / Inspiration (UK) == Kokoonpano == * Ken Hensley – kitara, koskettimet, syntetisaattori, laulu * Mark Clarke – basso (Brown Eyed Boy) * Trevor Bolder – basso (New York ja Telephone) * Denny Ball – basso (Woman ja Inside The Mystery) * Gary Taylor – basso (The System, When ja No More) * Jim Toomey – rummut (Inside The Mystery) * Geoff Allan – rummut (New York, The System, When, No More ja Woman) * Ian Paice – rummut (Brown Eyed Boy) * Kenny Jones – rummut (Telephone) Luokka:Ken Hensleyn albumit Luokka:Vuoden 1980 albumit
Dora Boothby

Penelope Dora Harvey Boothby (2. elokuuta 1881 Finchley, Middlesex, Englanti - 22\. helmikuuta 1970 Hammersmith, Lontoo) oli brittiläinen naistennispelaaja. Hänet muistetaan parhaiten Wimbledonin naisten kaksinpelin mestaruudesta 1909. Boothby oli tenniksen kaksinpelin hopeamitalisti Lontoon kesäolympialaisissa 1908. Hän hävisi loppuottelussa Dorothea Douglass Chambersille 1–6, 5–7. Nelinpelissä Boothby voitti Wimbledonin mestaruuden vuonna 1913. ==Grand Slam -finaalit kaksinpelissä== ===Voitot (1)=== Vuosi Turnaus Vastustaja loppuottelussa Loppuottelun tulos 1909 Wimbledon Agnes Morton 6–4, 4–6, 8–6 ===Loppuotteluhäviöt (2)=== Vuosi Turnaus Vastustaja loppuottelussa Loppuottelun tulos 1910 Wimbledon Dorothea Douglass Chambers 2–6, 2–6 1911 Wimbledon Dorothea Douglass Chambers 0–6, 0–6 ==Lähteet== Luokka:Brittiläiset tennispelaajat Luokka:Brittiläiset olympiamitalistit Luokka:Vuonna 1881 syntyneet Luokka:Vuonna 1970 kuolleet
The Best of Ken Hensley

The Best Of Ken Hensley on Ken Hensleyn kokoelmalevy vuodelta 1990. CD- versiolla on kolme bonuskappaletta. == Kappaleet vinyylillä== Kaikki kappaleet säveltänyt Hensley, ellei toisin mainittu. A-puoli # # # # # # B-puoli # * # # # # # CD:n bonusraidat # * # # Luokka:Vuoden 1990 kokoelma-albumit Luokka:Ken Hensleyn albumit
Antonio Molero

Antonio Molero Sánchez (s. 17. tammikuuta 1968 Ajofrín, Toledon maakunta, Espanja) on espanjalainen näyttelijä ja koomikko. Hän on näytellyt niin teatterissa, televisiossa kuin elokuvissakin, ja on myös kokeillut ohjaamista. Molero tunnetaan muun muassa rooleistaan komediallisissa draamasarjoissa Perhelääkäri (Hipólito ”Poli” Moyano) ja Serranon perhe (Fructuoso ”Fiti” Martínez). Hänen suosikkijalkapallojoukkueensa on Athletic Bilbaohttp://www.telecinco.es/losserrano/biography/biography264.shtml . ==Osittainen filmografia== ===Elokuvat=== ====Näyttelijä==== * ¿Las cosas son como son o como deberían ser? (1997) * Eso (1997) * El conductor (1998) * Se buscan fulmontis (1999) * Ihmeperhe (2004), ääni * El mundo alrededor (2005) * Un buen día lo tiene cualquiera (2007) ====Ohjaaja ja käsikirjoittaja==== * Post coitum (2001) ===Televisio=== * Perhelääkäri (1995–1999), Hipólito ”Poli” Moyano * El grupo (2000) * Serranon perhe (2003–2008), Fructuoso ”Fiti” Martínez ===Teatteri=== * Extraños * Don Juan Tenorio * Caricias * Corre * Dar tiempo al tiempo * Cervantes * Tierra de nadie * La bella aurora * Camino de Wolokolamsk * Corazon de cine * La isla * El retablillo de d. Cristóbal * No son todos ruiseñores * La tentación vive arriba ==Lähteet== ==Aiheesta muualla== * Luokka:Espanjalaiset näyttelijät Luokka:Vuonna 1968 syntyneet Luokka:Elävät henkilöt
Liverpoolin yliopisto

Liverpoolin yliopisto () on yliopisto Liverpoolissa Englannissa. Yliopisto perustettiin vuonna 1881 nimellä University College Liverpool. Vuonna 1884 se liitettiin Victorian yliopistoon (). Vuonna 1903 siitä tuli parlamentin päätöksellä itsenäinen Liverpoolin yliopisto. Yliopistossa on opiskellut tai työskennellyt yhdeksän Nobel-palkinnon saajaa: lääketieteen Nobelilla palkitut Ronald Ross, Charles Scott Sherrington, Har Gobind Khorana ja Rodney Robert Porter, fysiikan Nobelilla palkitut Charles Glover Barkla ja James Chadwick, kemian Nobelilla palkittu Robert Robinson, talousteieteen palkonnin saanut Ronald Coase sekä Nobelin rauhanpalkinnolla palkittu Józef Rotblat. Ronald Ross oli myös ensimmäinen brittiläinen Nobel-ehdokas vuonna 1902. == Lähteet == == Aiheesta muualla == Liverpoolin yliopisto
Elokuvamusikaali

Elokuvamusikaali tai musikaalielokuva on elokuvalajityyppi, jossa lukuisat hahmojen laulamat laulut ja musiikki kuljettavat tarinaa eteenpäin. Monet elokuvamusikaalit perustuvat teatterimusikaaleihin Broadwaylta tai muualta. Ensimmäiset elokuvamusikaalit ilmestyivät heti äänielokuvan tulon aikoihin 1920-luvun lopulla. Aikaa 1930-luvulta 1950-luvulle pidetään elokuvamusikaalien kulta-aikana, jolloin syntyivät muun muassa Fred Astairen ja Ginger Rogersin tanssia ja laulua yhdistävät elokuvat. ==Kuuluisia elokuvamusikaaleja== * Top Hat (1935) * Ihmemaa Oz (1939) * Pariisin lumoissa (1951) * Laulavat sadepisarat (1952) * Herrat pitävät vaaleaveriköistä (1953) * Kuningas ja minä (1956) * Lemmenloukku (1960) * West Side Story (1961) * My Fair Lady (1964) * Maija Poppanen (1964) * Sound of Music (1965) * Funny Girl (1968) * Cabaret (1972) * The Rocky Horror Picture Show (1975) * Evita (1996) * Moulin Rouge! (2001) * Chicago (2002) * Oopperan kummitus (2004) * Rent (2005) * High School Musical (2006) * Sweeney Todd: Fleet Streetin paholaisparturi (2007) * Mamma Mia! (2008) * Les Misérables (2012) * La La Land (2016) * The Greatest Showman (2017) * Mamma Mia: Here We Go Again! (2018) * Aladdin (2019) ==Kirjallisuutta== *Bradley, Edwin M. Unsung Hollywood Musicals of the Golden Era : 50 Overlooked Films and Their Stars, 1929-1939. McFarland & Company, 2016. ISBN 978-0-7864-9833-8. *Musiikkielokuvan teemanumero, Filmihullu 6/2005. * Luokka:Elokuvalajityypit
Pugh Rogefeldt

Pugh Rogefeldt, oikealta nimeltään Anders Sture Torbjörn Rogefeldt (2. maaliskuuta 1947 Västerås – 1. toukokuuta 2023 ) oli ruotsalainen rock- muusikko. Riki Sorsa teki Rogefeldtin kappaleesta "Aftonfalken" Suomessa hitiksi nousseen version "Muuttohaukka". Hector on tehnyt Rogefeldtin laulusta "Jag är en liten pojk" suomalaisen käännösversion "Snadi kundi Stadista".fono.fi äänitetietokanta Rogefeldtin sävellystyyliä kuvataan tavanomaisia kappalerakenteita vapaamuotoisemmaksi ja kirkkosävellajeja suosivaksi. Pugh Rogefeldt esiintyi ensimmäisillä Ruisrock-festivaaleilla vuonna 1970. == Albumit == * Ja dä ä dä (1969) * Pughish (1970) * Hollywood (1972) * Pugh on the Rocks (1973) * Bolla och Rulla (1974) * Ett steg till (1975) * Bamalama (1977) * Attityder (1978) * Het (1981) * Face (1983) * Hammarhjärta (1985) * Pugh Rogefeldt (1986) * Människors Hantverk (1991) * Pugh Maraton (1999) * Opluggad Pugh (2005) * Vinn hjärta vinn (2008) ==Lähteet== == Aiheesta muualla == * Viralliset sivut Luokka:Ruotsalaiset laulajat Luokka:Ruotsalaiset kitaristit Luokka:Vuonna 1947 syntyneet Luokka:Vuonna 2023 kuolleet
Gauze

Gauze on metal/rock-bändi Dir en greyn vuonna 1999 julkaisema ensimmäinen albumi. == Kappaleet == # # # # # # # # # # # # # == Aiheesta muualla == * Gauze discogs.com -sivustolla Luokka:Dir en greyn albumit Luokka:Vuoden 1999 esikoisalbumit
Eure-et-Loir

Eure-et-Loir on Ranskan departementti numero 28, joka on saanut nimensä Eure- ja Loir-joista. Departementti sijaitsee Pohjois-Ranskassa Centren hallintoalueella. Departementti on pinta-alaltaan 5 880 neliökilometriä ja siellä on 421 113 asukasta. Eure-et-Loirin pääkaupunki on Chartres. Eure-et- Loir on jaettu edelleen neljään arrondissementtiin, 29 kantoniin ja 403 kuntaan. Eure-et-Loir oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Departementissa sijaitsee Ranskan ns. kosmetiikkalaakso (La Cosmetic valley), jossa on useita tunnettuja ranskalaisia kosmetiikka- ja hajuvesivalmistajia kuten Guerlain ja Paco Rabanne sekä satoja muita alan yrityksiä. == Katso myös == * Luettelo Eure-et- Loirin kunnista == Lähteet == ==Aiheesta muualla== * Eure-et-Loirin departementin kotisivut *
Creuse

Creuse () on Ranskan departementti numero 23, joka on saanut nimensä Creuse- joesta. Departementti sijaitsee Keski-Ranskassa Uuden-Akvitanian hallintoalueella. Departementti on pinta-alaltaan 5 565 neliökilometriä ja siellä on 123 395 asukasta (vuonna 2006). Creusen pääkaupunki on Guéret. Creuse on jaettu edelleen kahteen arrondissementtiin, 27 kantoniin ja 260 kuntaan. Creuse oli yksi 83 departementista, jotka perustettiin Ranskan vallankumouksen yhteydessä 4. maaliskuuta 1790. Creuse muodostettiin osasta La Marchen provinssia. == Katso myös == * Luettelo Creusen kunnista == Lähteet == ==Aiheesta muualla== * Creusen departementin kotisivut *
M/S Transporter

M/S Transporter () on ahvenanmaalaisen Eckerö-konsernin omistukseen rekisteröity ro-ro-rahtialus. Alus on rakennettu vuonna 1991 Mačvanska Mitrovicassa, Serbiassa ja Fosen Mekaniske Verksted-telakalla Fosenissa, Norjassa se on varustettu. Kuollutta painoa Transporterilla on 5 387 tonnia ja jääluokitus on 1A eli se pystyy useimmissa jääolosuhteissa kulkemaan yksin.. Alus on rekisteröity Suomen lipun alle ja sen kotisatama on Maarianhamina. Transporterin sisaraluksia ovat M/S Shipper, M/S Exporter, M/S Ahtela, M/S Aknoul ja M/S Amber. Rederiaktiebolaget Eckerön ostettua Birka Line Ab:n, muutettiin tytäryhtiö Birka Cargon nimeksi Eckerö Shipping Ab ja samalla alusten nimistä jätettiin Birka -etuliite pois. == Käyttöhistoria == 11\. helmikuuta 1991 alus luovutettiin Rederi AB Gustav Eriksonin omistukseen, joka rekisteröi aluksen Suomen lipun alle. Kotisatamaksi tuli Maarianhamina. Tuolloin aluksen nimi oli Hamnö. Tämän jälkeen Transfennica aloitti liikennöinnin aluksella Suomen ja Länsi-Euroopan välillä. Vuonna 1995 Hamnö rekisteröitiin United Shippingin omistukseen. Kotisatama säilyi Maarianhaminana. Vuoden 1996 alusta lokakuuhun saakka alus oli Hangon ja Lyypekin välisessä liikenteessä, jonka jälkeen aloitti liikennöinnin Suomen ja saksalaisen Kielin satamakaupungin välillä. Helmikuussa 1997 Hamnö siirtyi linjalle Hanko–Lyypekki. Tammikuussa 2000 ruotsalainen Korsnäs Ab vuokrasi aluksen Ruotsin ja Länsi-Euroopan väliseen liikenteeseen. Birka Cargo Ab:n haltuun laiva rekisteröitiin tammikuussa 2002. Saman vuoden lokakuussa alus sai nimekseen Birka Transporter. Nykyisin alus liikennöi pääosin ruotsalaisen metsäkonserni Holmen AB:n lukuun, kuljettaen puu- ja paperitavaraa Ruotsista Englantiin ja Saksaan. == Lähteet == == Aiheesta muualla == * Fakta om Fartyg – M/S Hamnö * Birka Cargo Luokka:Rahtilaivat
Ethel Thomson Larcombe

Ethel Thomson Larcombe (8. kesäkuuta 1879 Islington, Middlesex - 11\. elokuuta 1965 Budleigh Salterton, Devon) oli brittiläinen naistennispelaaja. Hänet muistetaan parhaiten Wimbledonin naisten kaksinpelin mestaruudesta 1912. Larcombe voitti Wimbledonin sekanelinpelin mestaruuden James Parken kanssa vuonna 1914. ==Grand Slam -finaalit kaksinpelissä== ===Voitot (1)=== Vuosi Turnaus Vastustaja loppuottelussa Loppuottelun tulos 1912 Wimbledon Charlotte Cooper Sterry 6–3, 6–1 ===Loppuotteluhäviöt (2)=== Vuosi Turnaus Vastustaja loppuottelussa Loppuottelun tulos 1903 Wimbledon Dorothea Douglass Chambers 6–4, 4–6, 2–6 1914 Wimbledon Dorothea Douglass Chambers 5–7, 4–6 ==Lähteet== Luokka:Brittiläiset tennispelaajat Luokka:Vuonna 1879 syntyneet Luokka:Vuonna 1965 kuolleet
Alejo Sauras

Alejo Martín Sauras (s. 29. kesäkuuta 1979 Palma de Mallorca, Mallorca, Espanja) on espanjalainen näyttelijä. Sauras syntyi Palma de Mallorcassa Mallorcalla, mutta vietti lapsuutensa ja nuoruutensa Madridissa. Hän opiskeli jonkin aikaa lentokone-elektroniikkaa, mutta ei ollut hyvä oppilas ja jätti opintonsa kesken keskittyäkseen näyttelemiseen. Sauras opiskeli näyttelijäkoulutuksen ohella japania, mikä toi hänelle myöhemmin kaksi teatteriroolia. Hän alkoi saada pieniä rooleja televisiossa, ja läpimurto tapahtui suositussa televisiosarjassa Al salir de clase (1997–2001), jossa Sauras esitti nuorta homoseksuaalia Santia. Myöhemmin Sauras sai rooleja muun muassa elokuvista Y decirte una estupidez, por ejemplo, te quiero (2000) ja Diario de una becaria (2003). Hän teki myös satunnaisia esiintymisiä televisiosarjoissa. Vuosina 2003–2008 Sauras esitti Raúl Martínezia sarjassa Serranon perhe, mikä teki hänestä tunnetun näyttelijän Espanjassa. Hän on myös jatkanut roolitöiden tekemistä useissa espanjalaisissa elokuvissa. Sauras on kertonut olevansa hyvä ystävä Alexandra Jiménezin kanssa. ==Osittainen filmografia== ===Elokuvat=== *Mensaka (1998) *Y decirte alguna estupidez, por ejemplo, te quiero (2000) *La mujer de mi vida (2001) *Diario de una becaria (2003) *Atrapados (2003) *Mentiras (2005) *H6: Diario de un asesino (2005) *Bienvenido a casa (2006) *Café solo o con ellas (2007) *Lo que tiene el otro (2007) *Las mujeres del anarquista (2007) *Särkyneet syleilyt (2009) ===Televisio=== *Al salir de clase (1999–2000), Santi *Javier ya no vive solo (2003), Óscar *Serranon perhe (2003–2008), Raúl Martínez *14 de abril. La República (2011), Jesús Prado. *Fenómenos (Serie de TV)(2012), Javier Garrido. *Estoy vivo (2017-), Iago. ===Teatteri=== *La Ínsula Barataria (1996) *Manuke Mura (1996, japaniksi) *Tonari No Ojiisan (1997, japaniksi) *La Gallina Ciega (2002) ==Muuta== *Alejo Sauras voitti parhaan näyttelijän San Pancracio -palkinnon vuonna 2007 roolistaan elokuvassa Bienvenido a casa. *Sauras pitää muun muassa valokuvauksesta, lukemisesta, matkustelusta sekä extreme-lajeista kuten moottoriurheilusta ja laskuvarjohypyistä. ==Aiheesta muualla== * Luokka:Espanjalaiset näyttelijät Luokka:Vuonna 1979 syntyneet Luokka:Elävät henkilöt
Isonen

Isonen on ryhmänohjaaja evankelis-luterilaisen seurakunnan nuorisotoiminnassa, erityisesti leireillä. Isoset ovat rippikoulun käyneitä nuoria, jotka ovat saaneet tehtäväänsä valmennuksen seurakunnassa. == Historia== Isosten historia voidaan jäljittää jo 1930-luvulle. Suomen Kristillisen Ylioppilasliiton koulutyttöleireillä syntyi isosiskoperinne. Näiden isojen siskojen tehtävissä oli paljon yhteistä nykyisten isosten tehtävien kanssa. Jo varhaisina vuosina leirit jaettiin pienryhmiin, joista kutakin piti koossa isonen. Jo tuolloin isosen tehtäviä olivat järjestyksen pito, erilaiset käytännön työtehtävät, opetukseen liittyvät tehtävät ja iltaohjelmien valmistaminen. Näiltä vuosilta periytyvät nykyisinkin yleiset leirien iltaohjelmat leikkeineen ja lauluineen. Isoskoulutus järjestäytyneenä työmuotona käynnistyi 1960-luvulla. Ensimmäinen isoskoulutusaineisto julkaistiin vuonna 1966, ja seuraavien kymmenen vuoden aikana koulutettiin yli 6 000 rippikoulun ryhmänohjaajaa. 1980-luvun lopulla isoset alkoivat nuorentua aikaisempaan tilanteeseen verrattuna: silloin lähes puolet rippikoulun isosista oli käynyt rippileirinsä edellisenä vuonna. Isosina käytettiin edelleen runsaasti myös täysi-ikäisiä, osittain kompensoimaan rippikoulun työvoimavajausta. 1990-luku oli isostoiminnan kasvun ja laajenemisen vuosikymmen: isoskoulutuksen osallistujamäärä kaksinkertaistui ja monissa seurakunnissa isoskoulutus laajentui monivuotiseksi. Isostoiminta on yksi Suomen evankelis-luterilaisen kirkon suurimmista maallikkotoiminnoista. == Nykytilanne == Isostoiminta on osa seurakunnan tekemää nuorisotyötä. Useimmat seurakunnat järjestävät isosille vuosittain ryhmänohjaajan tehtävään valmentavaa isoskoulutusta. Sen kesto ja muodot vaihtelevat suuresti paikkakunnittain. Isostoiminnasta on tullut osa nuorisokulttuuria ja tavallisten suomalaisnuorten elämää. Isoja ihmeitä -isostoiminnan linjaus vuodelta 2016 korostaa, että isostoiminnassa tulee olla kannustava ilmapiiri, jossa on tilaa erilaisista syistä mukana oleville nuorille. Linjauksen mukaan tärkeää on myös antaa vastuuta nuorille itselleen. Vuosittain noin 27 000 nuorta osallistuu isoskoulutukseen. == Isosen rooli ja tehtävät == Vaikka isostoiminnan pohja on rippikoulutoiminnassa, osallistuvat isoset muihinkin lapsi- ja nuorisotyön leireihin ja muuhun toimintaan. Isonen toimii oman ryhmänsä vetäjänä. Hän osallistuu jumalanpalvelusten ja hartaushetkien valmisteluun, avustaa opetuksessa sekä organisoi vapaa-ajan toimintaa. Isoset ovat tärkeä linkki seurakunnan työntekijöiden ja leiriläisten välillä. He ovat elämäntilanteeltaan lähempänä leiriläisiä ja muutenkin lähinnä vertaisasemassa leiriläisiin nähden. Isosilla on suuri vaikutus leirien ilmapiiriin. He voivat toimia viestinvälittäjinä työntekijöiden ja leiriläisten välillä sekä vaikuttaa siihen, että leiriläisten mielialat tulevat huomioiduiksi toiminnan suunnittelussa. == Lähteet == == Aiheesta muualla == * Evl.fi – Isoset * Fleim.fi: Isosen ABC -videoklippisarja * Isosten.net, ev.lut. kirkon isosten oma verkkopalvelu Luokka:Suomen evankelis-luterilaisen kirkon tehtävät ja arvot
Pirilä

Pirilä voi tarkoittaa seuraavia: ;paikkoja; * Pirilä, kaupunginosa Harjavallassa * Pirilä, kylä Ilmajoella * Pirilä, kylä Kiikalassa Salossa * Pirilä, kaupunginosa Raisiossa * Pirilä, kylä Rantasalmella ;suomalaisia henkilöitä: * Aappo Pirilä (1890–1980), jääkärieverstiluutnantti * Marja Pirilä (s. 1957), valokuvaaja * Minna Pirilä (s. 1966), näyttelijä * Paavo Pirilä (1883–1957), lääkäri ja professori * Pekka Pirilä (1945–2015), diplomi- insinööri ja energiatalouden professori * Salomo Pirilä (1865–1928), maanviljelijä, päätoimittaja, kristillinen kirjailija ja virkamies * Terhi Pirilä-Porvali (s. 1981), toimittaja * Veikko Pirilä (1914–1995), opetusneuvos, päätoimittaja ja pakinoitsija * Veikko Pirilä (1915–1998), lääkäri ja professori ;muita merkityksiä: * Pirilän Kukkatalo, puutarha-alan kauppaketju. * Piriläntie, yhdystie Kempeleen kunnassa
Metallinpaljastin

Metallinpaljastin on laite, joka käyttää sähkömagneettista induktiota havaitakseen metallia. Tunnettuja metallinilmaisimien valmistajia ovat mm. Deus, Garrett, C-Scope, Minelab, Viking ja Whites. == Laitteen toiminta == Yksinkertaisimmillaan metallinpaljastin on oskillaattori, jonka läpi kulkee vaihtovirtaa käämiin, mikä tuottaa vaihtelevan magneettikentän. Sähköä johtavan metalliesineen joutuessa lähelle käämiä, käämin luoma magneettikenttä indusoi metalliesineeseen pyörrevirtauksen, joka tuottaa oman magneettikentän. Mikäli toista käämiä käytetään magnetometrinä, magneettikentän eron voi havaita metalliesineen yllä. Metallinpaljastimen tunnistinkela toimii kHz- alueella. Esimerkiksi Minelab-tunnistimien taajuusalue on mallista riippuen 3-100 kHz. Alempi taajuus tuottaa syvemmän tunkeuman maaperään, mutta herkkyys pienille metallikappaleille on huonompi. Korkealla taajuudella tunkeuma on pienempi, mutta herkkyys pienemmille metallikappaleille on parempi. == Käyttö == Metallinpaljastimia käytetään miinanraivauksessa, aseiden tunnistamisessa muun muassa lentokentillä, geofysiikassa, arkeologiassa ja aarteenmetsästyksessä. Metallinilmaisia käytetään myös vieraiden esineiden havaitsemiseen ruoassa. Rakennusteollisuus käyttää metallinilmaisia havaitsemaan metallirakenteita betonissa ja etsimään myös putkia ja sähköjohtimia lattiasta ja seinistä. Sahateollisuudessa raakapuu tarkistetaan metallinpaljastimella, jotta puuhun jääneet naulat tai kranaatinsirpaleet eivät rikkoisi sahan teriä. Metallinetsintä harrastuksena tarkoittaa ilmaisimen käyttöä vanhojen esineiden, kuten kolikoiden, nappien ja luotien etsimiseen. == Harrastus == pienoiskuva|Harrastelöytöjä metallinpaljastimella. Suomessa metallinetsintä ei ole luvan varaista. Metallia voi etsiä vapaasti omalla maalla, mutta ﻿vieraalla maalla kaivamiseen pitää olla maanomistajan lupa. Museovirasto sekä muinaismuistolaki rajoittavat metallinpaljastimen käyttöä kiinteillä muinaisjäännöksillä ja sen suoja-alueilla.﻿Metallinilmaisin ja arkeologiset kohteetVoiko jokamiehenoikeudella mennä toisen maalle metallinpaljastimella etsimään Arkeologian harrastajien infosivut == Aiheesta muualla == *Suomen Metallinetsijät Ry *Suomen Metallinetsijät - Keskustelupalsta metallinetsijöille *Metallinetsintää käsittelevä blogisivusto *Museoviraston esite == Lähteet == Luokka:Mittalaitteet Luokka:Sähkömagnetismi Luokka:Sensoritekniikka